**Ştirbul lui Melinte**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Astăzi sunt şi trist, şi plâns,

Că dentistul, înainte

Să mănânc şi eu de prânz,

Mi-a extras, zâmbind, un dinte.

Toţi spun: „Ştirbul lui Melinte”

Eu nu-s ştirbul lui Melinte!

Ca şi cum aş un ins

Sperios şi fără minte,

Să mă-ncerce, dinadins,

Mi-au spus câteva cuvinte

Care, sigur, m-au atins:

– Tu, băiete, de ce minţi

Că te speli bine pe dinţi?

Eu vă rog să ţineţi minte:

Sunt fricos, dar am învins!

Vezi, Leone, pot şi eu

Să gust brânză Penteleu!